આ બન્ને કિસ્સાઓમાં, અદાલતો સહારા ઇન્ડિયા રિયલ એસ્ટેટ કોર્પોરેશન લિમિટેડ વિરુદ્ધ સિક્યોરિટીઝ એક્સચેન્જ બોર્ડ ઓફ ઈન્ડિયા (2012) 10 SCC 603ના સુપ્રિમ કોર્ટના ચુકાદાને અવગણી રહી છે. આ મુકદ્દમામાં બંધારણીય ન્યાયધીશગણે ધ્યાન દોર્યું હતું કે સુનાવણી અંગે મીડિયા દ્વારા પ્રસારણ કે પ્રકાશન રોકવા વિશે આદેશો પસાર કરતી વખતે અદાલતોને નિયંત્રણ અને અનિવાર્યતાનો કાયદો ધ્યાનમાં રાખવો પડ્યો હતો. મુકદ્દમાની રિપોર્ટિંગ મર્યાદિત કરતા પહેલાં, અદાલતોએ એ ખાતરી કરી લેવાની ફરજ હોય છે કે, સુનાવણીને પૂર્વાગ્રહથી મુક્ત રાખવા તેમજ કામગીરીને દખલગીરીથી દૂર રાખવા માટે રિપોર્ટિંગ સ્થગિત કર્યા વગર બીજો કોઈ વિકલ્પ હોય જ ન શકે. ઉપરોક્ત બંને કેસમાં મીડિયા રિપોર્ટિંગ પર રોક લગાવતા પહેલાં અદાલતો દ્વારા એવી કોઈ શરતો પૂરી કરવામાં આવી નથી.